Foto: Hina

BIVŠI ministar branitelja Predrag Matić i dalje tvrdi kako su šatoraši ispred ministarstva branitelja u Savskoj 66 tamo postavljeni od strane HDZ-a.



Na pitanje kako će se razriješiti situacija s prosvjednicima u Savskoj, Matić kaće "isto kako je i počela, telefonskim pozivom".



"Riješit će se kada dođe onaj koji ih je tu i postavio. To se telefonskim pozivom može riješiti. Zna se tko upravlja cijelom pričom. Kad je bila ona svinjarija na Markovom trgu, zna se da su u kafiću zajedno sjedili Klemm, Brkić i ekipa. Sve je to izrežirano.



U kampanji je prosvjednicima obećavano svašta, a što su od toga dobili? Njima treba 500 dana da shvate, ali ipak shvate. U šatoru više nema nikoga osim biste Franje Tuđmana", rekao je Matić za N1.



Također je dodao kako praktički nema šanse da se ikad više vrati u ministarstvo branitelja. Postoji samo jedan slučaj u kojem bi se to dogodilo, kaže Matić.



"Mogu se vratiti samo na jedan poziv - "Halo, Fred, ovdje papa Franjo", zaključio je.